text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: التبذير في ميزانية الدولة
text.text_idx: #000005
text.text: الرئيسيةإقتصادوهم الحرية الإقتصادية : القوانين و التراخيص المكبلة للتونسي
text.text_idx: #000006
text.text: وهم الحرية الإقتصادية : القوانين و التراخيص المكبلة للتونسي
text.text_idx: #000007
text.text: مجلة القومية التونسية
text.text_idx: #000008
text.text: نشاط و مهنة عون إشهار في تونس مفروضة عليها رخصة .. مهنة بسيطة راس مالها اللباقة و الإحتراف و الإلمام بمتطلبات السوق و بتفكير المستهلك نفرضو على الراغبين في تعاطيها ترخيصا و نطلعوا في سقف المطالب المالية المطالب بها التونسي إلي عندو غرام و يحب يمارس المهنة هذي ..
text.text_idx: #000010
text.text: مثلا طالب تونسي عدى تربص في شركة دخّل روحو فيها و عمل فيها مجموعة علاقات و بعدما وفى الستاج يقترح على الناس إلي يخدم معاهم إنو يتلهالهم بالإشهار و يبينلهم إنو ينجم يعاونهم بش يحققوا أهدافهم و هوما يوافقوا .. كيف طالبنا التونسي يحب يحل شركة كعون إشهار يلقا روحو مواجه بسيل من النصوص القانونية المكبلة للإنطلاق الإقتصادي : رأس مال بعشرة ألاف دينار، تسوغ محل، و و و ... المبلغ كبير و المخاطرة تولي كبيرة و طالبنا التونسي يبقا يخدم و يدبر في راسوا و فكرة مشروعو تتنسا و إلا تتأجل.
text.text_idx: #000011
text.text: تحل شركة و تتجاوز العقبات هذي الكل لتجد عقبات من نوع اخر : تلقا سوق واعدة البرا من تونس و تنسق كل شي بش تقوم بأول عملية تصدير ليك، فتفاجئ إنو شركتك ما عندهاش الحق تعمل تصدير مباشر بل وجب عليها المرور بشركة وساطة عندها ترخيص و الشركات هذي تفرض عليه أحيانا شروطها. و ملي باعثنا التونسي يكون بش يربح يصيدو بوربيح و يلقا روحو يقسم في مربوحو مع شركة غريبة عليه لا لشيئ إلا لكون المنظومة القانونية غريبة ..
text.text_idx: #000013
text.text: في الواقع فإنو المنظومة الإقتصادية من الأول تبنات و فيها زوز علل عميقين :
text.text_idx: #000015
text.text: 1) أغلب المشرعين القانونيين هم أبعد ما يكون عن الإقتصاد : قلة هم الإقتصاديون التونسيون و قلة هم الإقتصاديون التونسيون الذين ساهموا في تحرير المنظومة القانونية الإقتصادية .
text.text_idx: #000016
text.text: 2) الدونية في تقدير التونسي و هي علة عميقة و متأصلة عند الإدارة التونسية و ممكن وارثتها من الإدارة الفرانساوية وقت الحماية : البلاد فقيرة و الشعب جاهل لذا من الأحسن إنا نعملوا قوانين على قياس المحظوظين و إلا المتفوقين في وقتها بش نحميوهم و ما نخليوش الشعب يتطفل عليهم.
text.text_idx: #000017
text.text: الزوز علل هاذم يفسرولنا كيفاش مجموعة من القطاعات تقريبا بقات حكرا على 02 أو 03 أسماء : السيارات و قطع الغيار و الفرانشيز متاع الماكلة و الرخص العقارية، و ما توسعتش الإستتثمارات و ما تنوعتش و تخلقت حمائية مفرطة و حصانة واهية لمجموعة من الأسماء إلي إستفادت من المنظومة الإقتصادية العليلة و القابلة للإفساد بسهولة، لكي تفرض قواعد غير عادلة و خانقة للحرية الإقتصادية في بلادنا.
text.text_idx: #000018
text.text: الســــؤال الموالي بش يتعلق بالحلول ؟ كيفاش لازم تكون المنظومة الإقتصادية التونسية ع الأقل تشريعيا و إداريا ؟
text.text_idx: #000019
text.text: حرية النشاط الإقتصادي و بساطة الإجرائات الإدارية ...
text.text_idx: #000021
text.text: يكفي القيام ببعض الإجرائات البسيطة عن بعد باش تحل شركة و تنسق مع البنك فقط أمورك المالية ...
  لازم تتبسط جميع الإجرائات وتتلغى الإجرائات و الإدارات الزايدة في بلادنا و تتنحى الإمتيازات إلي تعطات لبرشا توانسة في ظل الأنظمة السابقة بش كل تونسي ينجم يخدم بكرامة و يحل مشروعه بكل سلاسة و يخدم في ضوء القانون.
  موش معقول إنو منظومة تسير النشاط الإقتصادي في الألفية الثالثة تكون موروثة من الألفية السابقة ( مثلا ثما قوانين أو أعراف اقتصادية موروثه من القرن 18 أبرزها اللزمات).
text.text_idx: #000022
text.text: أزمة الشركة العمومية التونسية: العوامل الاصلية وآفاق الحل
text.text_idx: #000023
text.text: الثلاثي المخرب للمالية التونسية: التبذير، الإقتراض، الضغط الجبائي
text.text_idx: #000026
text.text: الموقع الإلكتروني
text.text_idx: #000030